# אלביראו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מיקומו של אלביראו

אלביראו (סיגנוס בטה) – כוכב שבהירותו היא השלישית בעוצמתה בקבוצת הכוכבים ברבור (סיגנוס). על אף שקיבל את הסיווג "בטה" (β) על פי שיטת באייר הוא בהיר פחות מסיגנוס גמה (הכוכב סאדר).

בקבוצת הכוכבים ברבור נמצא הכוכב אלביראו ב"ראש הברבור", ולעיתים מתייחסים אליו כאל "כוכב המקור". אלביראו מעצב יחד עם הכוכבים האחרים של קבוצת הברבור: דנב (סיגנוס אלפא), סיגנוס דלתא וסיגנוס אטא את צורת "צלב הצפון".

שם הכוכב הוא תוצאה של אי הבנות ותרגומים שגויים. שמו המקורי של הכוכב בערבית היה "אל-מינהר אל-דאג'אג'ה" (מקור התרנגולת). המלומדים שתרגמו את השם ללטינית חשבו כי מדובר בסוג של צמחי תבלין ותרגמו אותו ל"אב אירו" (ab ireo מה-אירו). הכוכב קיבל את שמו הנוכחי כשמאוחר יותר החליטו האסטרונומים כי נפלה שגיאה בהדפסה וכי התרגום מערבית צריך להיות "אלביראו" (al-bireo).

שני הכוכבים המרכיבים את אלביראו ניתנים לאבחנה בקלות, אפילו בטלסקופ קטן.

אלביראו מרוחק 385 שנות אור מכדור הארץ. בעין בלתי מזוינת אלביראו נראה ככוכב בודד. אולם בצפייה בטלסקופ או במשקפת, הוא הופך לכוכב כפול, האחד צהוב (בהירות של 3.1) והשני כחול (בהירות של 5.1). מופרדים בזווית של 34 שניות, שני הרכיבים מהווים את אחת הדוגמאות הטובות ביותר לזוג כוכבים כפולים מנוגדים בשמיים בשל צבעם השונה.

שנים נחשבו שני הכוכבים ככוכב כפול אופטי, משום שאינם מקיפים מרכז משותף ככוכבים זוגיים אמיתיים, עם זאת, למרות המרחק הגדול ביניהם, הוכיחו התצפיות כי אלביראו הוא מערכת אמיתית של כוכב זוגי. יותר מכך, הכוכב הצהוב והבהיר יותר סיגנוס בטה A הוא בעצמו כוכב זוגי.

מקור: http://he.wikipedia.org../../../%D7%90/%D7%9C/%D7%91/%D7%90%D7%9C%D7%91%D7%99%D7%A8%D7%90%D7%95.html

קטגוריה: אסטרונומיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Dansk
- Deutsch
- Español
- Suomi
- Français
- Gaeilge
- Galego
- Magyar
- Italiano
- 日本語
- 한국어
- Nederlands
- Norsk (nynorsk)
- Polski
- Русский
- Sicilianu
- Slovenčina
- Svenska
- 中文